### Beslutninger

Fremsendes til Sundheds- og Omsorgsudvalget til behandling i henhold til beslutning i byrådets møde den 14. maj 2025.

###

.

### Resume

Med virkning fra 1. juli 2025 træder ældreloven i kraft som en del af ældrereformen. Med ældreloven skal byrådet tage stilling til levering af helhedspleje i form af få, sammenhængende og rummelige forløb til borgere, der er omfattet heraf. Det vil primært være borgere, der har nået folkepensionsalderen. Ældreloven vil være gældende for alle nye borgere over 67 år, der ansøger om hjælp pr. 1. juli 2025. Borgere over 67 år, der allerede modtager pleje og hjælp efter serviceloven, skal senest 1. juli 2027 være visiteret efter ældreloven.

For private leverandører i [adresse] betyder ældreloven, at de sidestilles med den kommunale leverandør og borgerne dermed får et udvidet frit valg. Det indebærer også, at de private leverandører skal kunne varetage helhedsplejen, som omfatter både træning, pleje og praktisk hjælp.

Indholdet i helhedspleje indarbejdes i kvalitetsstandarden for serviceloven i en overgangsperiode i 2025 og 2026.

### Beslutningspunkter

Det indstilles:

At 1) ældreloven i [adresse] implementeres jf. bilag 1.

At 2) der oprettes de fem fremsatte rehabiliterings- og omsorgsforløb, benævnt Helhedspleje 1-5.

At 3) at byrådet og Sundheds- og Omsorgsudvalget følger op på fremdriften på implementeringen i form af væsentlige indikatorer.

At 4) der nedsættes et borger- og pårørendepanel til at følge implementeringen af ældrereformen.

At 5) den vedtagne kvalitetsstandard for første halvår videreføres for andet halvår 2025, og serviceinformation vedrørende ældreloven i 2025 og 2026 indarbejdes.

At 6) den nuværende tilsynspolitik ophører som følge af ældrereformen.

At 7) gældende praksis vedrørende robotstøvsugere fastholdes.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 06-05-2025

Anette Bruun: 5

Fremsendes til [adresse] med bemærkning, at Magistraten i mødet den 6. maj 2025 anbefaler, at byrådet tiltræder Magistratsafdelingen for Sundhed og Omsorgs indstilling af 25. april 2025.

Socialdemokratiet og Alternativet tog forbehold.

Erik Jeppesen var forhindret i at deltage i sagens behandling.

Udvalg: Sundheds- og Omsorgsudvalget

Dato: 21-05-2025

Anette Bruun: 3

Sagen blev udsat.

Udvalg: Sundheds- og Omsorgsudvalget

Dato: 22-05-2025

Anette Bruun: 1

Udvalget kunne enstemmigt tiltræde indstillingen i overensstemmelse med Magistratens anbefaling.

Kristian Lund, Benny Bruun og Frederik Schmidt var forhindrede i at deltage i udvalgets behandling af sagen 22. maj.

Udvalg: [adresse]

Dato: 28-05-2025

Anette Bruun: 4

Tilbagesendes Magistratsafdelingen for Sundhed og Omsorg med bemærkning, at byrådet i sit møde den 28. maj 2025 har vedtaget Magistratens indstilling i overensstemmelse med erklæring fra Sundheds- og Omsorgsudvalget af 22. maj 2025.

Danmarksdemokraternes byrådsgruppe kunne ikke tiltræde indstillingens At 7.